钦定古今图书集成/历象汇编/庶征典/第169卷 > 《田家五行》 > 晋
## 钦定古今图书集成/历象汇编/庶征典/第169卷 > 《田家五行》 > 晋

### 武帝泰始元年麒麟白虎白鹿见

按《晋书武帝本纪》，“泰始元年，麒麟各一见于郡国。”
按《宋书符瑞志》，“泰始元年十二月，白虎见河南阳翟，
白鹿见弘农陆浑，麒麟见南郡。”

泰始二年，麒麟、白虎见。

按：《晋书武帝本纪》：“二年，麒麟各一，见于郡国。”

按：《宋书符瑞志》：“二年正月己亥，白虎见辽东乐浪。辛
丑，白虎见天水西。”

泰始五年，白兔见。

按《晋书武帝本纪》。不载　按《宋书符瑞志》，“五年七月
己亥，白兔见北海即墨，即墨长获以献。”

泰始八年，白鹿见。

按《晋书。武帝本纪》。不载　按《宋书符瑞志》。“八年十月，
白鹿见扶风。雝州刺史严询获以献。”

### 咸宁元年白麞见按晋书武帝本纪不载 按宋书符瑞志咸宁元年四月丙戌乙卯白麞见琅琊赵王伦以献

咸宁二年，白兔见。

按《晋书武帝本纪》，不载。　按《宋书符瑞志》，“二年十月
癸亥，白兔二见河南阳翟，阳翟令华衍获以献。”
“咸宁三年，白虎白麞见。”
按《晋书武帝本纪》，不载。　按《宋书符瑞志》，“三年二月
乙丑，白虎见沛国。七月壬辰，白麞见魏郡。
咸宁四年，白兔见。”

按《晋书。武帝本纪》。不载　按《宋书符瑞志》。“四年六月。
白兔见天水。”

咸宁五年，麒麟见。

按：《晋书武帝本纪》：“五年二月甲午，白麟见于平原。九
月甲午，麟见于河南。”

### 太康元年白麟白鹿见

按：《晋书武帝本纪》：“太康元年夏四月，白麟见于顿丘
三河。”

按：《宋书符瑞志》：“太康元年三月，白鹿见零陵泉陵。五
月甲辰，白鹿见天水西县，太守刘辛获以献。八月，白
虎见永昌南罕。”

太康二年，白兔见。

按《晋书。武帝本纪》。不载。　按《宋书符瑞志》，“二年八月
壬子。白兔见彭城。十月白兔见赵国平乡，赵王伦获
以献。”

太康三年。白鹿白麞见
按《晋书武帝本纪》。不载　按《宋书符瑞志》。三年七月
壬子。白鹿见零陵。零陵令蒋微获以献。八月白麞见
梁国蒙。梁相解隆获以献。

太康四年，白虎、白兔见。

按《晋书武帝本纪》。不载　按《宋书符瑞志》。“四年七月
丙辰。白虎见建平北井。十一月癸未。白兔见北地富
平。”

太康五年。白麞见
按《晋书武帝本纪》。不载　按《宋书符瑞志》。五年九月
己酉。白麞见义阳。
太康六年。南阳献两足猛兽。

按《晋书武帝本纪》，六年冬十月，南阳郡获两足兽。
按《五行志》，六年，南阳献两足猛兽。此毛虫之孽也。识
者为其文曰：“武形有亏，金兽失仪，圣主应天，斯异何
为？”言兆乱也。京房《易传》曰：“足少者，下不胜任也。”干宝
以为：“兽者阴精，居于阳，金兽也。南阳，火名也。金精入
火而失其形，王室乱之妖也。”六，水数，言水数既极，火
慝“得作”，而金受其败也。至元康九年，始杀太子，距此
十四年。二七十四，始终相乘之数也。自帝受命，至愍
怀之废，凡三十五年焉。

太康七年，四角兽见，白麞见获狡
按《晋书武帝本纪》，不载。　按《五行志》，“七年十一月景
辰，四角兽见于河间，河间王颙获以献。”天戒若曰，角，
兵象也，四者四方之象，当有兵乱，起于四方，后河间
王遂连四方之兵，作为乱阶，殆其应也。

按：《宋书符瑞志》：“七年五月戊辰，白麞见汲郡。”
按《山海经》郭璞注，太康七年，邵陵扶沟县槛得一兽，
状如豹，文有两角，无前两脚，时人谓之狡

太康八年，白兔见。

按《晋书。武帝本纪》。不载　按《宋书符瑞志》。“八年十二
月庚戌。白兔见陈留酸枣。关内侯成公忠获以献。
太康九年获两足玃。”

按《晋书。武帝本纪》。不载　按《宋书五行志》。九年。荆州
献两足玃。

太康十年，白虎见。

按《晋书武帝本纪》。不载　按《宋书符瑞志》。“十年丁酉。
白虎见犍为。”

### 惠帝元康元年白鹿见

### 愍帝建兴二年麒麟见

按《晋书愍帝本纪》，“建兴二年九月景戌，麟见襄平。”
按《宋书符瑞志》，“建兴二年九月丙戌，麒麟见襄平，州，
刺史崔毖以闻。”

### 建武元年白鹿见

按《晋书愍帝本纪》。不载。　按《宋书符瑞志》。“建武元年
五月戊子，白鹿见高山县。”

### 元帝太兴元年麒麟见

按《晋书。元帝本纪》。不载。　按《宋书符瑞志》。“太兴元年
正月戊子。麒麟见豫章。”

太兴三年，白鹿见。

按《晋书元帝本纪》。不载　按《宋书符瑞志》，“三年正月，
白鹿二见豫章。四月白鹿见晋陵、延陵。”

### 永昌元年白鹿见

按《晋书。元帝本纪》。不载。　按《宋书符瑞志》。“永昌元年
九月。白鹿见江乘县。”

### 成帝咸和四年白鹿见

按：《晋书成帝本纪》，不载。　按《宋书符瑞志》，“咸和四年
五月甲子，白鹿见零陵洮阳，获以献。七月壬寅，长沙
郡逻吏黄光于南郡道遇白鹿，驱之不去，直来就光，
追寻光二百馀步，光遂抱取，遣吏李坚奉献。”

咸和六年，有麏见于乐贤堂。
按《晋书成帝本纪》不载。　按《五行志》，“六年正月丁巳，
会州郡秀孝于乐贤堂。有麚见于前，获之。孙盛以为
吉祥。”夫秀孝，天下之彦士；乐贤堂，所以乐养贤也。自
丧乱以后，风教陵夷，秀孝策试，四科之实。麚兴于前，
或斯故乎？

咸和八年，麒麟、白虎见。

按《晋书成帝本纪》，“八年五月，麒麟驺虞见于辽东。”
按《宋书符瑞志》，八年五月己巳，白虎见新昌县。
“咸和九年，白麞，白鹿见。”
按《晋书成帝本纪》，不载。　按《宋书符瑞志》，“九年五月
癸酉，白麞见吴国吴县，内史虞潭获以献。八月己未，
白鹿见长沙临湘。”

### 咸康二年白鹿见

按《晋书。成帝本纪》。不载　按《宋书符瑞志》。“咸康二年
七月，白鹿见豫章望蔡太守桓景获以献。”

咸康八年。白狢见
按《晋书成帝本纪》。不载　按《宋书符瑞志》。八年十月。
燕王慕容皝上言。白狢见国内。

### 穆帝永和元年白麞见按晋书穆帝本纪不载 按宋书符瑞志永和元年八月白麞见吴国吴县西界包山获以献

永和八年，白麞见
按《晋书穆帝本纪》，不载　按《宋书符瑞志》，八年十二
月，白麞见丹阳，永世令徐该获以献。
永和十二年，白兔白麞见。
按《晋书穆帝本纪》，不载。　按《宋书符瑞志》，“十二年九
月甲申，白兔见鄱阳，太守王耆之以献，并上颂一篇。
十一月庚午，白麞见梁郡，梁郡太守刘遂获以献。”

### 升平三年白兔见

按《晋书。穆帝本纪》。不载　按《宋书符瑞志》。升平三年
十二月“庚申。北中郎将郗昙献白兔。”

### 哀帝隆和元年有麈入东海第

按《晋书哀帝本纪》，不载。　按《五行志》，“隆和元年十月
甲申，有麈入东海第。百姓讙言曰：‘麈入东海第’。识者
怪之。及海西废为东海王，乃入其第。”

### 简文帝咸安二年白虎见

按《晋书简文帝本纪》。不载　按《宋书符瑞志》。咸安二
年三月。白虎见豫章南昌县西乡石马山前。

### 孝武帝太元十三年有兔行庙堂上

按《晋书孝武帝本纪》，不载。　按《五行志》，“太元十三年
四月癸巳，祠庙毕，有兔行庙堂上。天戒若曰：兔，野物
也，而集宗庙之堂，不祥莫之甚焉。”

太元十四年，白虎见。

按《晋书孝武帝本纪》。不载。　按《宋书符瑞志》。“十四年
十一月辛亥。白虎见豫章郡。”

太元十五年，白兔见。

按《晋书。孝武帝本纪》。不载　按《宋书符瑞志》。“十五年
三月。白兔见淮南寿阳。”

太元十六年，白鹿见。

按《晋书孝武帝本纪》。不载　按《宋书符瑞志》。“十六年
三月癸酉，白鹿见豫章望蔡，获以献。”

太元十八年，白鹿见。

按《晋书孝武帝本纪》。不载　按《宋书符瑞志》。“十八年
五月辛酉。白鹿见江乘。江乘令田熙之获以献。
太元十九年。白虎见。”

按《晋书孝武帝本纪》，不载。　按《宋书符瑞志》，“十九年
二月，行巩令刘启期言白虎频见。二月，行温令赵邳
言白虎频见太元二十年，白鹿见。”

按《晋书孝武帝本纪》。不载　按《宋书符瑞志》。二十年
“九月丁丑。白鹿见巴陵清水山，荆州刺史殷仲堪获
以献。”

### 安帝隆安五年驺虞白麞白鹿见按晋书安帝本纪不载 按宋书符瑞志隆安五年十一月襄阳言驺虞见于新野白麞见荆州荆州刺

史桓元以闻。白鹿见长沙，荆州刺史桓元以闻。

### 义熙二年获白兔

按《晋书。安帝本纪》。不载　按《宋书符瑞志》。“义熙二年
四月。无锡献白兔。寿阳献白兔。”